港澳地區

港澳地區係中華人民共和國對香港同澳門二個特別行政區嘅合稱。

兩地喺近代曾經係英國同葡萄牙嘅殖民地，亦係二戰後唯二俾外國勢力控制嘅中國領土；根據《中英聯合聲明》同《中葡聯合聲明》，兩地主權分別喺1997年7月1號同1999年12月20號移交返中國而實行一國兩制，重用咗同中國社會主義唔同嘅資本主義社會制度。

香港

香港係中華人民共和國兩個特別行政區之一。香港全境由香港島、九龍同新界組成，其中以香港島北部最為發達；地理環境上就由九龍半島等大陸土地，以及263個島構成。截至2018年，香港人口約748萬人。

澳門 

澳門位於南中國海沿岸，地處珠江口以西，全境由澳門半島、氹仔、路環同埋路氹城四大部份所組成，總陸地面積共33平方公里同海域面積85平方公里。其中澳門半島北面同中國大陸連接，而氹仔同路環原本係兩個分離嘅離島，不過後期填海工程把兩離島完全連接成稱為路氹城嘅地段。

香港
澳門
粵港澳大灣區